ຈີນ ຈັບນັກທຸລະກິດ ແມ່ຍິງອາເມຣິກັນ ໃນຖານສົງໄສ ລັກເອົາຄວາມລັບ
ທ່ານນາງ Sandy Phan-Gillis ຜູ້​ບໍລິຫານບໍລິສັດ​ ​ໃຫ້​ຄຳ​ປຶກສາ​ ກ່ຽວ​ກັບ​ທຸລກິດ ທີ່ພົວພັນ​ ລະຫວ່າງ ບໍລິສັດ ສະຫະລັດ ແລະຈີນຖືກຈັບ ໃນຖານສົງໄສ ສືບລັບ.
ການຢ້ຽມຢາມ ນະຄອນຫລວງວໍຊິງຕັນ ຂອງປະທານປະເທດ ຈີນ ທ່ານ Xi Jingping ໄດ້ມີຂື້ນພຽງບໍ່ເທົ່າໃດມຶ້ ຫລັງຈາກບັນ ດາເຈົ້າໜ້າທີ່ຈີນ ໄດ້ຈັບ ກຸມຄຸມຂັງນັກທຸລະກິດສະຫະລັດຄົນ ນຶ່ງຢ່າງເປັນທາງການ ທີ່ມາຈາກນະຄອນ Houston ໃນຖານ ສົງໄສເປັນນັກສືບ ແລະລັກເອົາຄວາມລັບຂອງປະເທດ ຜູ້ ຕ້ອງສົງໄສແມ່ນ ທ່ານນາງ Sandy Phan-Gillis ຜູ້ບໍລິຫານ ບໍລິສັດ ໃຫ້ຄຳປຶກສາກ່ຽວກັບທຸລກິດທີ່ພົວພັນລະຫວ່າງບໍລິ ສັດສະຫະລັດແລະຈີນ ທ່ານນາງ  Phan-Gillis ໄດ້ເດີນທາງ ໄປປັກກິ່ງ ໃນເດືອນມີນາ ເວລາພວກເຈົ້າໜ້າທີ່ໄດ້ຈັບ ທ່ານ ນາງ ແລະກັກບໍລິເວນທ່ານນາງ ທີ່ບ້ານພັກແຫ່ງນຶ່ງ Greg Flakus ນັກຂ່າວ VOA ມີລາຍງານຈາກນະຄອນ Houston ບ່ອນທີ່ສາມີ ທ່ານນາງ ທ່ານ Jeff Gillis ຮຽກຮ້ອງໃຫ້ປ່ອຍ ໂຕທ່ານນາງ ຊຶ່ງ ກິ່ງສະຫວັນ ຈະນຳມາສະເໜີທ່ານ ໃນອັນ ດັບຕໍ່ໄປ ທ່ານ Jeff Willis ນັ່ງຢູ່ເຮືອນຜູ້ດຽວ ແລະມີຄວາມກັງວົນໃຈວ່າ ເວລາໃດ ທ່ານຈຶ່ງຈະ ເຫັນສະຕີ ທີ່ທ່ານໄດ້ແຕ່ງງານນຳໃນປີ 2002 ທ່ານ Jeff Gillis ສາມີຂອງທ່ານນາງ Sandy Phan-Gillis ກ່າວວ່າ ນັບແຕ່ທ່ານນາງ Sandy Phan-Gillis ໄດ້ຖືກຈັບ ໃນປະເທດຈີນ ເມື່ອຫົກເດືອນກ່ອນ ທ່ານນາງ Gillis ໄດ້ໂອ້ລົມກັບພຽງແຕ່ເອື້ອຍນ້ອງ ຄອບຄົວຂອງ ລາວ ແລະບັນດາໝູ່ ເພື່ອນທີ່ໃກ້ຊິດ ແລະຫວັງວ່າ ພວກເຈົ້າໜ້າທີ່ ສະຫະລັດ ສາມາດເຈລະຈາເພືື່ອໃຫ້ມີ ການປ່ອຍໂຕຂອງທ່ານນາງ ແຕ່ບັດນີ້ ທ່ານໄດ້ຮຽກຮ້້ອງຢ່າງເປີດເຜີຍຕໍ່ ປະທານາທິບໍດີ Obama ໃຫ້ຍົກເອົາຄະດີ ດັ່ງກ່າວ ຂື້ນມາໂອ້ລົມກັບຜູ້ນຳຈີນເວລາພວກທ່ານພົບປະກັນໃນວັນສຸກແລ້ວນີ້ ເຖິງແມ່ນວ່າ ທ່ານໄດ້ຈ້າງບັນດາທະນາຍຄວາມ ທ່ານ Gillis ກ່າວວ່າ ມັນລຳບາກຫຼາຍ ທີ່ຈະໄດ້ຮັບລາຍລະອຽດໃດໆຈາກທ່ານນາງ ຫລືກ່ຽວກັບທ່ານນາງໄດ້ ທ່ານ Jeff Gillis ກ່າວວ່າ ຢູ່ໃນການພົບປະເທື່ອຫລ້າສຸດ ເມື່ອວັນທີ 23 ກັນຍາຜ່ານມານີ້ ທ່ານນາງ Sandy ໄດ້ ສົ່ງຂ່າວມາຫາສາມີຂອງທ່ານນາງ ຊຶ່ງພາກສ່ວນນຶ່ງມີໃຈຄວາມວ່າ “ນີ້ເປັນຄະດີການ ເມືອງ ຂ້ອຍຫວັງວ່າ ເຈົ້າສາມາດວິ່ງເຕັ້ນໃຫ້ມີການແລກປ່ຽນນັກໂທດການເມືອງ ຂ້ອຍ ຮູ້ວ່າມັນຈະບໍ່ງ່າຍເລີຍ ” ສະຫະລັດ ໄດ້ຍົກຄະດີນີ້ ຂື້ນມາໂອ້ລົມກັບລັດຖະບານຈີນ ອີງຕາມໂຄສົກກະຊວງຕ່າງ ປະເທດສະຫະລັດ ທ່ານ Mark Toner ທ່ານ Mark Toner ກ່າວວ່າ Greg Flakus ນັກຂ່າວວີໂອເອ ກ່າວວ່າ “ການຈັບກຸມ ທ່ານນາງ Sandy Phan-Gillis ໄດ້ສ້າງຄວາມຕື່ນຕົກໃຈ ໃຫ້ແກ່ທັງປະຊາຄົມຫວຽດນາມ ແລະປະຊາຄົມຈີນ ຢູ່ທີ່ນະ ຄອນ Houston ” ເຖິງແມ່ນວ່າ ທ່ານນາງມີເຊື້ອສາຍມາຈາກຈີນ ແຕ່ທ່ານນາງໄດ້ເກີດຢູ່ ປະເທດຫວຽດນາມ ແລະໄດ້ມາທີ່ນີ້ ຈາກປະເທດດັ່ງກ່າວ ໃນນາມອົບພະຍົບເມື່ອ 40 ປີກ່ອນ ຫລາຍປີທີ່ຜ່ານມາ ທຸລະກິດຕ່າງໆໃນນະຄອນ Houston ໄດ້ພັດທະນາຄວາມສຳພັນ ກັບບັນດາບໍລິສັດຈີນ ແຕ່ການຈັບກຸມທ່ານນາງ Phan-Gillis ໄດ້ເຮັດ ໃຫ້ຫລາຍໆຄົນ ບໍ່ສະບາຍໃຈ ທ່ານ Jeff Gillis ສາມີຂອງທ່ານນາງ Sandy Phan-Gillis ກ່າວວ່າ ແລະ ທ່ານ Gillis ກ່າວວ່າ ທ່ານຢ້ານກົວວ່າ ຖ້າຫາກທ່ານນາງບໍ່ຖືກປ່ອຍໂຕພາຍໃນ ສອງສາມອາທິດຂ້າງໜ້ານີ້ ທ່ານອາດຈະບໍ່ເຫັນພັນລະຍາຂອງທ່ານອີກເປັນເວລາ ຫລາຍປີ ຫລືບໍ່ກໍຕະຫລອດໄປ